Elektr tarmog‘i xo‘jaligi obektlarini muhofaza qilish, shuningdek, qizil liniyalarga tutashgan zonalarda va obektlarning muhofaza zonalarida obektlar qurilishidagn mezonlar va cheklashlarni aniqlash tartibini tartibga soluvchi talablarni aktuallashtirish maqsadida Vazirlar Mahkamasining qarori qabul qilindi. Hujjat bilan elektr tarmog‘i xo‘jaligi obektlarini muhofaza qilish qoidalari tasdiqlandi. Tasdiqlangan qoidalarning Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, vazirliklar va idoralar elektr tarmog‘i xo‘jaligi obektlari joylashgan joylarda ishlarni amalga oshirayotgan o‘zlariga qarashli korxonalar, tashkilotlar va muassasalar tomonidan bajarilishi yuzasidan nazoratni ta’minlashi belgilab qo‘yildi. Ushbu qaror rasmiy e’lon qilingan kunidan boshlab uch oy o‘tgach kuchga kiradi.